BASES PARA A SELECCIÓN DUN/HA TÉCNICO/A DE ADMINISTRACIÓN XERAL PARA CONSTITUÍR UNHA BOLSA DE TRABALLO PARA A SUBSTITUCIÓN DA TITULAR
ADMINISTRACIÓN LOCAL — Municipal — Redondela (Persoal, oposicións, 20/05/2015)

O obxecto desta convocatoria é a selección de persoal funcionario interino, mediante concurso- oposición, por procedemento abreviado, para crear unha bolsa de traballo extraordinaria de Técnico/a de Administración Xeral para os efectos de substituír as posibles baixas, vacacións, permisos, licenzas ou calquera suposto de nomeamento como funcionario interino, de acordo co artigo 10 do Estatuto Básico do Empregado Público (EBEP). O dito posto atópase, de acordo coa relación de postos de traballo (RPT) vixente, adscrito ao servizo de urbanismo e as súas funcións aparecen reflectidas na mesma RPT. Esta selección rexerase polas prescricións contidas nesta convocatoria específica e naquilo que non se prevea, polas bases xerais de convocatorias de procesos de selección de persoal do Concello de Redondela que se publicaron no BOP, número 50, do 13.03.2015 e na páxina web (www.redondela. gal), pola Lei 7/2007, de 12 de abril, do estatuto básico do empregado público. As presentes Bases publicaranse no Boletín Oficial da Provincia de Pontevedra e na páxina web do Concello de Redondela (www.redondela. gal) e o resto das actuacións, no taboleiro de anuncios do Concello e na páxina web. As persoas físicas que reúnan os seguintes requisitos poderán participar nesta convocatoria: a) Ser español/a. As/os nacionais dos demais estados membros da Unión Europea e as/os estranxeiras/os residentes en España poderán acceder en igualdade de condicións que as/os españolas/españois a aqueles sectores da función pública aos que segundo o Dereito Comunitario sexa de aplicación a libre circulación de traballadores/as. Deberán acreditar a súa nacionalidade ou a súa residencia respectivamente e o cumprimento das condicións establecidas para todas/os as/os aspirantes, mediante tarxeta acreditativa orixinal ou fotocopia cotexada, da súa identidade, expedida polas autoridades competentes do seu país de orixe. b) Ter cumpridos dezaseis anos e non exceder, no seu caso, da idade máxima de xubilación forzosa. c) Posuír a titulación de licenciado/da en dereito, en ciencias políticas, económicas ou empresariais, intendente mercantil ou actuario/aria, ou equivalente. Acreditarase mediante fotocopia compulsada do título ou, no seu caso, do resgardo de ter efectuado o depósito para obtelo ou certificación oficial de ter superados os estudos conducentes para a súa expedición. En caso de titulacións obtidas no estranxeiro, o/a aspirante terá que estar en posesión da credencial que acredite a homologación. d) Posuír a capacidade funcional así como a capacidade física necesaria para o desenvolvemento das tarefas. e) Non ter sido separado/a mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario. No caso de ser nacional doutro Estado, non atoparse inhabilitado/a ou en situación equivalente nin ter sido sometido/a a sanción disciplinaria ou equivalente que impida, no seu Estado, nos mesmos termos o acceso ao emprego público. f) Non estar incurso/a en causas de incompatibilidade de conformidade co disposto na Lei 53/1984, de 26 de decembro, de incompatibilidades do persoal ao servizo das administracións públicas. Antes de tomar posesión da praza, a persoa interesada terá que facer constar que non ocupa ningún posto de traballo nin realiza ningunha actividade no sector público delimitado polo art.1 da Lei 53/1984, e que non percibe pensión de xubilación, retiro ou orfandade. Se realiza algunha actividade privada, incluída a de carácter profesional, terao que declarar, no prazo de dez días naturais, que se contarán a partir do día da toma de posesión, para que a corporación acorde a declaración de compatibilidade ou incompatibilidade. As/os aspirantes teñen que estar en posesión de todos os requisitos no intre en que remate o prazo de presentación de instancias. A presentación de solicitudes poderá facerse no rexistro xeral do Concello ou a través de calquera das formas establecidas no art.38.4 da Lei 30/92 de réxime xurídico das administracións públicas e do procedemento administrativo común, xunto coa documentación acreditativa dos requisitos establecidos na base cuarta no prazo máximo de 8 días hábiles, a contar dende o día seguinte da publicación da convocatoria. No caso de presentala fóra do Concello, o/a aspirante deberá dirixir por fax ao núm.: 986 403 894, unha copia da instancia e documentación que presenta, con anterioridade ao remate do prazo para os efectos de que poida ser incluído/a na relación de admitidos/as. No caso de non enviala por fax quedará automaticamente excluído/a. Se o último día de presentación de solicitudes recae en día inhábil ou sábado, o prazo entenderase ampliado ata o primeiro día hábil seguinte. Coa instancia, as persoas aspirantes achegarán a seguinte documentación: Fotocopia compulsada do DNI ou a tarxeta acreditativa da súa identidade, expedida polas autoridades competentes no caso de cidadáns comunitarios. Unha vez finalizado o prazo de presentación de solicitudes, o alcalde ditará unha resolución pola que declarará aprobada a lista provisional de persoas admitidas e excluídas, con especificación, no seu caso, dos motivos de exclusión, no prazo máximo de cinco días hábiles. Esta resolución expoñerase no taboleiro de anuncios do Concello e na páxina web. Concederase un prazo de dous días hábiles a contar dende o día seguinte a esta publicación para posibles reclamacións, emendar erros ou rectificacións. A lista provisional de persoas admitidas e excluídas considerarase automaticamente elevada a definitiva se non se presentan reclamacións. Na mesma resolución fixarase o tribunal cualificador e a data e a hora de realización da fase de oposición, quedando os/as aspirantes convocados para a realización da proba coa exposición desta resolución. Entre a publicación do anuncio de aprobación definitiva e o inicio da proba, non poderán transcorrer menos de cinco días hábiles. O Tribunal cualificador e avaliador deste procedemento de selección será designado polo Alcalde e estará integrado por 3 persoas: -Presidente/a: Un/unha funcionario/a de carreira ou persoal laboral fixo ao servizo de calquera das administracións públicas. — Vogal: Un/unha funcionario/a de carreira ou persoal laboral fixo ao servizo de calquera das administracións públicas. — Secretario/a: Un/unha funcionario/a de carreira ou persoal laboral fixo ao servizo de calquera das administracións públicas. As persoas integrantes do Tribunal deberán posuír a titulación ou unha especialización igual ou superior para o acceso á praza convocada. Designaranse suplentes para cadanseu dos membros. A selección constará das seguintes fases: Esta fase constará dunha única proba consistente na resolución, por escrito, dun ou varios supostos teórico-prácticos a determinar polo tribunal, en relación coas materias que figuran no Anexo e durante o tempo que considere necesario o tribunal en función da súa entidade. O Tribunal ten ampla liberdade para establecer o formato definitivo da proba, facilitando ós/ás aspirantes o material que para o efecto considere necesario. Será cualificada cunha puntuación global de 0 a 10 puntos, sendo preciso acadar un mínimo de 5 puntos para superala. O suposto ou supostos propostos abranguerán, en todo caso, varias das citadas materias e na súa valoración apreciaranse fundamentalmente os coñecementos, a sistemática na formulación, a capacidade de razoamento, a adecuada interpretación da normativa aplicable e a formulación de conclusións. Tras finalizar a fase de oposición, os/as aspirantes que a superaron serán convocados a través do taboleiro de anuncios e da páxina web do Concello, para que presenten a documentación correspondente á fase de concurso no rexistro xeral do Concello ou en calquera das formas establecidas no art.38.4 da Lei 30/1992, no prazo de tres días hábiles contados a partir do seguinte a dita publicación. No caso de presentar a instancia fóra do Concello, o/a aspirante deberá dirixir por Fax ao n.º: 986 403 894, unha copia da instancia e da documentación con anterioridade ao remate do prazo. Para tal efecto, só se terán en conta os méritos dos que se xustifique documentalmente telos acadados antes do remate do prazo de presentación de instancias. Os/as aspirantes aprobados/as presentarán neste prazo: Fotocopia compulsada ou orixinais daqueles documentos que sexan necesarios para a fase de concurso, ordenados seguindo a orde establecida no baremo de méritos que constan nestas bases, acompañados dun currículo e indicando a relación de documentos que presenta para ser valorados. Nesta fase comprobaranse e cualificaranse os méritos alegados polos/as aspirantes, valorándose exclusivamente os méritos específicos adecuados ás características da praza de conformidade coas bases. A puntuación máxima que se pode obter nesta fase é de 10 puntos. — Os méritos que se valoran son: 1. Os servizos prestados como persoal funcionario ou laboral na administración local, nun posto de categoría igual ou similar, na escala de administración xeral, relacionados co posto convocado: — Grupo A, subgrupo A1: 1 punto por ano traballado. — Grupo A, subgrupo A2: 0,50 puntos por ano traballado. As fraccións de ano computaranse prorrateando a puntuación anual polos meses traballados. A puntuación máxima será de 3 puntos. Unicamente se valorará este apartado cando da documentación achegada polos aspirantes, se desprenda que a experiencia laboral está directamente relacionada coas funcións do posto a cubrir. Para estes efectos, deberá presentarse certificado da administración no cal se indique a data de alta e baixa nesta así como o posto de traballo ocupado. Non se valorarán os servizos prestados á administración pública en virtude dun contrato administrativo suxeito á normativa de contratación. Tampouco se valorarán os servizos prestados en calidade de funcionario eventual ou de confianza.2. Os cursos de formación e perfeccionamento impartidos ou promovidos polas administracións públicas, os impartidos no marco dos acordos de formación continua entre a Administración e os axentes sociais, os homologados pola EGAP e os impartidos por universidades, cando o contido esté directamente relacionado coas funcións da praza afectada de acordo coas materias recollidas no Anexo: — De 0 a 3 puntos máis 1 punto adicional polo curso especificado no apartado f), no seu caso. En defecto de especificación da duración dos cursos por horas, valoraranse como cursos de 0 a 20 horas. A valoración realizarase de acordo coa seguinte escala: a- Cursos de 0 a 20 horas: 0’20 puntos por curso b- Cursos de 21 a 40 horas: 0’30 puntos por curso c- Cursos de 41 a 60 horas: 0’40 puntos por curso d- Cursos de 61 a 100 horas: 0’60 puntos por curso e- Cursos de máis de 100 horas: 0,80 puntos por curso f- Curso Superior de Urbanismo da EGAP ou INAP (máis de 300 horas): 1 punto Non se valorarán xornadas, seminarios ou similares.3. Por coñecementos orais e escritos de lingua galega: a- Iniciación ou equivalente: 0,25 puntos b- Curso Perfeccionamento, CELGA 4 ou equivalente: 0,50 puntos c- Certificado de linguaxe administrativo, nivel medio: 0,75 puntos. d- Certificado de linguaxe administrativo, nivel superior: 1 punto Soamente se valorará o certificado do nivel máis alto que se acredite.4. Por estar en posesión de titulacións, á marxe da presentada para acceder á praza: a-Licenciatura, das especificadas na base 4.ªc: 2,00 puntos. b-Doutoramento nas mesmas areas: 1 punto. c-Diplomatura, das especificadas na base 4.ª c, distinta da presentada para acceder á praza: 0,50 puntos Puntuación máxima: 3 puntos. A orde de clasificación definitiva dos/as aspirantes será o resultado de sumar as puntuacións obtidas na fase de oposición e na fase de concurso ponderando as cualificacións obtidas na proporción dun 60% para a fase de oposición e un 40% a fase de concurso. En caso de empate, daráselle prioridade á maior puntuación obtida na fase de oposición. Se o empate continúa, terase en conta a maior puntuación obtida na valoración do mérito dos servizos prestados na administración pública e no suposto de persistir a igualdade, resolverase por sorteo. Tras realizar a correspondente proba selectiva, o tribunal cualificador publicará a lista provisional de persoas aprobadas no taboleiro de editos do Concello e na páxina web, xunto coas puntuacións obtidas na fase de concurso, por orde de maior a menor puntuación. Todos os/as aspirantes disporán dun prazo de tres días hábiles dende o día seguinte á publicación deste anuncio, para efectuar as reclamacións ou observacións oportunas contra a mencionada lista ou para solicitar a revisión do seu exame ante o tribunal. Tras resolver, no seu caso, as reclamacións contra a lista provisional de aprobados, o órgano de selección elevará ao alcalde a proposta definitiva, por orde de puntuación, ao obxecto de constituír a bolsa de traballo e proceder, no seu caso, aos nomeamentos que sexan convenientes para cubrir as vacantes e necesidades urxentes de contratación. A resolución pola cal se constituirá esta bolsa publicarase no taboleiro de anuncios e na páxina web do Concello con indicación de todas as persoas integrantes, a orde de prelación e a puntuación obtida. A lista coa totalidade das persoas aprobadas e as puntuacións acadadas quedará para poder ser utilizada como reserva (sempre respectando a orde da lista) para cubrir a praza nas situacións especificadas na base 1.ª. Esta lista poderá ser utilizada ata que haxa unha nova derivada dun procedemento selectivo con carácter definitivo para a mesma praza. Cando unha das persoas incluídas na lista fose chamada para ocupar o posto, ao rematar o período de contratación recuperará o seu lugar inicial na lista, de xeito que pode ser chamada para unha nova contratación. No caso de renunciar a unha oferta sen causa xustificada, a persoa recabada pasará ao último lugar da lista. O/a aspirante que sexa chamado/a e que dea a súa conformidade a unha contratación terá que presentar a seguinte documentación referida sempre á data de expiración do prazo de presentación de instancias, no prazo máximo de dous días hábiles contados a partir do día en que manifeste a súa conformidade: a) Fotocopia compulsada do DNI ou da tarxeta acreditativa da súa identidade, expedida polas autoridades competentes no caso de cidadáns comunitarios. b) Fotocopia compulsada do título esixido ou certificación académica que acredite que ten cursados e aprobados os estudos necesarios para a obtención do título correspondente, xunto co documento que acredite que abonou os dereitos para a súa expedición. c) Certificado médico acreditativo de posuír a capacidade funcional para o desenvolvemento das funcións correspondentes. d) Declaración xurada ou promesa de que non foi separado/a, mediante expediente disciplinario, do servizo do estado, das comunidades autónomas, nin entidades locais, nin está inhabilitado/a para o exercicio de funcións públicas. A persoa que non presente a documentación no prazo indicado, salvo os casos de forza maior ou que careza dalgún dos requisitos establecidos, non poderá ser contratada. A convocatoria, bases e actos administrativos derivados desta serán recorribles nos termos previstos na Lei 30/1992, de 26 de novembro, de réxime xurídico das administracións públicas e do procedemento administrativo común e na Lei 29/1998, de 13 de xullo, reguladora da xurisdición contencioso-administrativa. Se os días de finalización dalgún prazo ou actuación obrigada destas bases fosen festivo ou sábado, pasarase ao seguinte día hábil.1) Competencias, organización administrativa municipal e réxime interior.2) Procedemento administrativo 3) Urbanismo 4) Medio Ambiente 5) Contratación Administrativa 6) Persoal funcionario e laboral da administración Local 7) Patrimonio municipal.8) Responsabilidade patrimonial da administración local.9) Servizos Sociais.10) Policía Local.11) Xurisdición e proceso contencioso-administrativo.12) Expropiacións e convenios. Redondela, 30 de abril de 2015.—O alcalde, Javier Bas Corugeira.